Binne die Protestantse kerke wêreldwyd word die Reformasie as ’n belangrike hervorming van die Christelike kerk gesien en gevier en dit is ook reg so. Die Reformasie wat in 1517 amptelik begin het (alhoewel daar al vroeër ook hervormingsinisiatiewe was), het ’n baie breër trefkrag gehad as net binne die kerk. Dit het ’n era van hervorming ook in ander gemeenskappe en ook op ander gebiede meegebring.